8. ТРАНСПОРТНА ПОЛИТИКА

1. 31991 L 0440: Директива 91/440/EИО на Съвета от 29 юли 1991 г. за развитието на железниците в Общността (OВ L 237, 24.8.1991 г., стр. 25), последно изменена с:

- 32001 L 0012: Директива 2001/12/EО на Европейския парламент и на Съвета от 26.2.2001 г. (OВ L 75, 15.3.2001 г., стр. 1).

До 31 декември 2006 г., член 10, параграф 3 от Директива 91/440/EИО на Съвета се прилага в Полша само при спазването на следните условия:

Полските държавни железници (в частност Polskie Koleje Pаństwowe (PKP) CАRGO S.А.) си сътрудничат с железопътните предприятия за осигуряването на международен железопътен превоз на внос, износ и транзит през Полша по недискриминационен начин. Правата на достъп, предвидени в член 10, параграфи 1 и 2 от директивата се предоставят без ограничение, най-малко 20% от годишния общ капацитет на трансевропейската мрежа за железопътен пренос на товари в Полша се запазват за железопътни предприятия, различни от Полските държавни железници, като всички първоначални дестинации ще позволят постигането на времена по маршрутите, сравними с тези, които се ползват от PKP CАRGO S.А. Действителният капацитет на всяка железопътна линия се обозначава от управителя на инфраструктурата в изявление за мрежата. Горните 20% от годишния общ капацитет, покриват правата на достъп, предвидени в член 10, параграфи 1, 2 и 3 от директивата.

2. 31993 R 3118: Регламент № 3118/93 на Съвета от 25 октомври 1993 г., предвиждащ условията, по силата, на които чужди превозвачи могат да извършват национални пътни транспортни услуги в рамките на държавите-членки (OВ L 279, 12.11.1993 г., стр. 1), последно изменена с:

- 32002 R 0484: Регламент (EО) № 484/2002 на Европейския парламент и на Съвета от 1.3.2002 година (OВ L 76, 19.3.2002 г., стр. 1).

а) чрез дерогация от член 1 от Регламент (EИО) № 3118/93 и до края на третата година след датата на присъединяването, транспортните предприятия създадени в Полша се изключват от предлагането на национални транспортни услуги в други държави-членки и транспортните предприятия създадени в други държави-членки се изключват от осъществяване на национални пътни транспортни услуги в Полша.

б) преди края на третата година, следваща датата на присъединяването, държавите-членки уведомяват Комисията, дали ще удължат този срок с най-много още две години или ще прилагат напълно член 1 от регламента занапред. При липса на такова уведомление член първи от регламента ще се прилага напълно. Само транспортните фирми, създадени в тези държави-членки, в които член 1 от регламента се прилага, могат да осъществяват национални пътни транспортни услуги в другите държави-членки, в които член 1 също се прилага.

в) тези държави-членки, в които по силата на буква б) по-горе, член 1 от регламента се прилага, могат да прилагат процедурата, предвидена по-долу до края на петата година, следваща датата на присъединяването.

Когато държава-членка по смисъла на предходната алинея претърпи сериозно затруднение на своя национален пазар или на части от него, причинено от или задълбочено вследствие на каботаж, изразяващо се в сериозно надхвърляне на предлагането над търсенето или в заплаха за финансовата стабилност или оцеляването на значителен брой пътни транспортни предприятия, тази държава-членка информира Комисията и другите държави-членки за това и им предоставя всички подробности в тази връзка. Въз основа на тази информация държавата-членка може да изиска от Комисията да спре напълно или частично прилагането на член 1 от регламента, за да възстанови нормалното положение.

Комисията разглежда ситуацията въз основа на данните, предоставени от държавата-членка и взима решение в рамките на един месец от получаването на искането за вземането на мерки за закрила. Ще се прилага процедурата, предвидена във втора, трета и четвърта алинея на параграф 3, както и в параграфи 4, 5 и 6 на член 7 от този регламент.

Държавата-членка по смисъла на алинея първа по-горе може, в изключителни и спешни случаи да спре прилагането на член 1 от регламента, последвано от мотивирано ex-post уведомление до Комисията.

г) когато член 1 от регламента не се прилага по силата на точки а) и б) по-горе, държавите-членки могат да регулират достъпа до техните национални пътни транспортни услуги посредством постепенната размяна на разрешения за каботаж въз основа на двустранни споразумения. Това може да включва възможността за пълна либерализация.

д) ефектът от прилагането на точки а) до в) не трябва да води до по-ограничен достъп до националните пътни транспортни услуги от тези, преобладаващи към датата на подписването на Договора за присъединяване.

3. 31996 L 0053: Директива 96/53/EО на Съвета от 25 юли 1996 г., предвиждаща максимално допустимите измерения за определени пътни превозни средства, движещи се в Общността и осъществяващи национален и международен превоз, както и максимално разрешените тегла в международния превоз (OВ L 235, 17.9.1996 г., стр. 59), последното изменена с:

- 32002 L 0007: Директива 2002/7/EО на Европейския парламент и на Съвета от 18.2.2002 година (OВ L 67, 9.3.2002 г., стр. 47).

Чрез дерогация от член 3, параграф 1 от Директива 96/53/EО, превозните средства, отговарящи на граничните стойности на точка 3.4) от приложение 1 към тази директива могат да използват само немодернизираната част от полската пътна мрежа до 31 декември 2010 г., ако отговорят на полските лимити за натоварване на ос. От датата на присъединяването не могат да се налагат ограничения за използването от превозни средства, отговарящи на изискванията на Директива 96/53/ЕО на главните транзитни пътища, предвидени в приложение I към Решение 1692/96/EО на Европейския парламент и на Съвета от 23 юли 1996 година за указанията на Общността за развитието на Трансевропейската транспортна мрежа [24].

Полша се придържа към разписанието, предвидено в таблиците по-долу за развитието на своята главна пътна мрежа, както се съдържа в приложение I към Решение1692/96/EО. Всяка инфраструктурна инвестиция, включваща средства от бюджета на Общността гарантира, че артериите, се строят или се доразвиват, за да могат да понесат товар от 11.5 тона на ос.

В съответствие със завършването на модернизирането се извършва постепенното отваряне на полската пътна мрежа, включително на мрежата, упомената в приложение I към Решение 1692/96/EC, за превозните средства в международния трафик, които отговарят на граничните стойности на директивата. За целите на товаренето и разтоварването, когато е технически възможно, използването на немодернизираната част от вторичната пътна мрежа се разрешава по времето на целия преходен период.

От 1 януари 2009 г., всички превозни средства по международния превоз, които отговарят на граничните стойности на директивата, не подлежат на начисляване на каквито и да е такси (свръхтегло) по главните транзитни пътища така, както е предвидено в приложение I към Решение 1692/96/EО.

Временните допълнителни такси за използването на немодернизираната част от мрежата от превозни средства по международен трафик, които отговарят на граничните стойности на директивата, се начисляват по недискриминационен начин, особено като се отчита наличието или отсъствието на въздушно окачване, като при това превозните средства, снабдени с пневматично окачване заплащат по-ниски такси (най-малко 25% по-малко). Начисляването на таксите ще се извършва прозрачно, и заплащането им няма да представлява несправедливо административно бреме или забава за ползвателя, нито заплащането на тези такси ще води до систематични проверки на границата на осовото натоварване. Прилагането на осовите ограничения се извършва по недискриминационен начин на цялата територия и ще бъде ефективно също по отношение на регистрираните в Полша превозни средства.

Състояние към 1 януари 2004 г.

Път № | Обща дължина в км | Товароносимост от 115 kN на ос Дължина в км | Товароносимост от 100 kN на ос Дължина в км |

1 | 539,8 | | 539,8 |

2 (50 – околовръстен път около Варшава) | 653,5 | 166,5 | 487,0 |

3 | 437,7 | 11,4 | 426,3 |

4 и 18 | 699,6 | 344,0 | 355,6 |

6 | 21,6 | 21,0 | 0,6 |

8 | 654,5 | 8,2 | 646,3 |

| 3006,7 | 551,1 | 2455,6 |

Състояние към 1 януари 2005 г.

Път № | Обща дължина в км | Товароносимост от 115 kN на ос Дължина в км | Товароносимост от 100 kN на ос Дължина в км |

1 | 539,8 | 62,2 | 477,6 |

2 (50 – околовръстен път около Варшава) | 653,5 | 201,2 | 452,3 |

3 | 437,7 | 32,4 | 405,3 |

4 и 18 | 699,6 | 425,0 | 274,6 |

6 | 21,6 | 21,6 | |

8 | 654,5 | 37,6 | 616,9 |

| 3006,7 | 780,0 | 2226,7 |

Състояние към 1 януари 2006 г.

Път № | Обща дължина в км | Товароносимост от 115 kN на ос Дължина в км | Товароносимост от 100 kN на ос Дължина в км |

1 | 539,8 | 124,4 | 415,4 |

2 (50 – околовръстен път около Варшава) | 653,5 | 266,0 | 387,5 |

3 | 437,7 | 53,1 | 384,6 |

4 и 18 | 699,6 | 504,4 | 195,2 |

6 | 21,6 | 21,6 | |

8 | 654,5 | 69,3 | 585,2 |

| 3006,7 | 1038,8 | 1967,9 |

Състояние към 1 януари 2007 г.

Път № | Обща дължина в км | Товароносимост от 115 kN на ос Дължина в км | Товароносимост от 100 kN на ос Дължина в км |

1 | 539,8 | 161,0 | 378,8 |

2 (50 – околовръстен път около Варшава) | 653,5 | 302,0 | 351,5 |

3 | 437,7 | 74,3 | 363,4 |

4 и18 | 699,6 | 621,0 | 78,6 |

6 | 21,6 | 21,6 | – |

8 | 654,5 | 112,0 | 542,5 |

| 3006,7 | 1291,9 | 1714,8 |

Състояние към 1 януари 2008 г.

Път № | Обща дължина в км | Товароносимост от 115 kN на ос Дължина в км | Товароносимост от 100 kN на ос Дължина в км |

1 | 539,8 | 261,2 | 278,6 |

2 (50 – околовръстен път около Варшава) | 653,5 | 401,4 | 252,1 |

3 | 437,7 | 123,5 | 314,2 |

4 и 18 | 699,6 | 669,2 | 30,4 |

6 | 21,6 | 21,6 | |

8 | 654,5 | 173,4 | 481,1 |

| 3006,7 | 1650,3 | 1356,4 |

Състояние към 1 януари 2009 г.

Път № | Обща дължина в км | Товароносимост от 115 kN на ос Дължина в км | Товароносимост от 100 kN на ос Дължина в км |

1 | 539,8 | 377,9 | 161,9 |

2 (50 – околовръстен път около Варшава) | 653,5 | 450,0 | 203,5 |

3 | 437,7 | 177,3 | 260,4 |

4 и 18 | 699,6 | 699,6 | |

6 | 21,6 | 21,6 | |

8 | 654,5 | 249,0 | 405,5 |

| 3006,7 | 1975,4 | 1031,3 |

Състояние към 1януари 2010 г.

Път № | Обща дължина в км | Товароносимост от 115 kN на ос Дължина в км | Товароносимост от 100 kN на ос Дължина в км |

1 | 539,8 | 448,3 | 91,5 |

2 (50 – околовръстен път около Варшава) | 653,5 | 500,2 | 153,3 |

3 | 437,7 | 226,5 | 211,2 |

4 и 18 | 699,6 | 699,6 | |

6 | 21,6 | 21,6 | |

8 | 654,5 | 320,3 | 334,2 |

| 3006,7 | 2216,5 | 790,2 |

Състояние към 1 януари 2011 г.

Път № | Обща дължина в км | Товароносимост от 115 kN на ос Дължина в км | Товароносимост от 100 kN на ос Дължина в км |

1 | 539,8 | 539,8 | |

2 (50 – околовръстен път около Варшава) | 653,5 | 553,4 | 100,1 |

3 | 437,7 | 287,7 | 50,0 |

4 и18 | 699,6 | 699,6 | |

6 | 21,6 | 21,6 | |

8 | 654,5 | 400,7 | 253,8 |

| 3006,7 | 2502,8 | 503,9 |

[24] OВ L 228, 9.9.1996 г., стр. 1.

--------------------------------------------------